கேள்வி: மட்டமானி பற்றி தகவல் சொல்.
பதில்: File:Cathetometer.jpg மட்டமானி (''Cathetometer'') என்பது செங்குத்து தூரங்களை அளவிடுவதற்கான ஒரு கருவியாகும். அளவுகோலை, தூர இடைவெளி உள்ள புள்ளிகளுக்கு மிக அருகில் வைக்க முடியாத சந்தர்ப்பங்களில் இக்கருவி பயன்படுகிறது. குழல்களில் உள்ள வெவ்வேறு நீர்மங்களின் நுண்ணிய மட்ட வேறுபாடுகளை அளப்பதற்கான கருவியாகவும் அறியப்படுகிறது. நீரளவு மானி, நுண்மட்ட அளவி என்ற பெயர்களாலும் இக்கருவி அறியப்படுகிறது. மட்டமானி கருவியானது, அடிப்படையில் துல்லியமாக அளவிடப்பட்ட அளவுகோல் மற்றும் ஒரு கடினமான செங்குத்து நெடுவரிசையில் மேலும் கீழும் நகர்த்தக்கூடிய ஒரு கிடைமட்ட தொலைநோக்கி கொண்டுள்ளது. இணைக்கப்பட்ட வெர்னியர் அளவுகோல் மூலம் தொலைநோக்கியின் நிலையைப் படிக்க முடியும். இரண்டு புள்ளிகளுக்கு இடையிலான செங்குத்து தூரத்தை அளவிடும்போது, கருவி முதலில் சமன் செய்யப்பட வேண்டும். அடுத்து கண்ணருகு வில்லையில் உள்ள குறியின் மையத்தை குறிக்க உதவும் குறுக்கிழையை அளவிடப்பட வேண்டிய ஒரு புள்ளியுடன் பொருத்தி தொலைநோக்கியின் நிலையை குறித்துக் கொள்ள வேண்டும். பின்னர் குறுக்கிழையை அளவிடப்பட வேண்டிய மற்ற புள்ளியின் பிம்பத்துடன் பொருத்தி தொலைநோக்கியின் புதிய நிலையையும் குறித்துக் கொள்ளவேண்டும். இந்த அளவீடுகளுக்கு இடையிலான வேறுபாடு தேவையான செங்குத்து தூரம் ஆகும்.This text is copied from [https://books.google.com/books?id=HXhCAAAAIAAJ&dq=cathetometer&pg=PA18 ''A Handbook of Physics Measurements''] by E. S. Ferry, 1914, volume 1 மேற்பரப்பு பரப்பு இழுவிசையை அளவிடுவது போல குழாய்களில் உள்ள வெவ்வேறு நீர்மங்களின் நுண்ணிய மட்ட வேறுபாடுகளை அளப்பதற்கான கருவியாகவும் இதை பயன்படுத்தலாம். உப்பல் அளவியில் வேதியியல் வினை காரணமாக திரவ மட்டத்தில் ஏற்படும் மாற்றங்களைப் பின்பற்றுவதற்கும் மட்டமானி கருவியைப் பயன்படுத்தலாம்.